24 ordu besterik pasa ez direnean EGK-k beste behin ere Indarkeria Matxistaren aurkako protokoloa martxan jarri behar izan du. Gasteizko Mugimendu Feministak salatu duenez abuztuaren 8tik 9rako gauean Txagorritxu inguruan gazte bat erasotua eta hitzez mehatxatua izan zen kalean lagun baten zain zegoela. Berriro ere, jai giroa medio gertatu da. Hau dela eta EGK-k azpimarratu nahi du jaiak eta gauak gazte guztienak izan daitezen, algara eta askatasuna emakume gazteek bizi eta gozatu beharreko ezinbesteko bat dela eta erasoak gazteriaren eskubideen bizipen askearen oztopo direla.